  Виталий Пронин У. Кайшева.Можгаысь биатлонист Ульяна Кайшева ӵошатсконзэ азьланьтэ Европаысь спортсменъёс пӧлын.Трос вераськонъёс ветло, егит биатлонистлы дуннеысь эшъёсыз пӧлын вожвылъяськоно ни шуыса. Бен, Европаысь стартъёсын Ульяна ассэ эркынгес шӧдэ, вормонъёс но басьтылэ. Декабрь толэзе нылашлы луонлык сётӥзы вал дуннеысь биатлонистъёслэн кубок понна ӵошатсконазы пыриськыны. Ӧз удалты, финише 62-тӥ гинэ вуиз. Соин Ульяна ӵошатсконзэ нош ик азьланьтэ Европаысь биатлонистъёс пӧлын. Кылем арня пумын Чехиын ортчиз IBU кубок понна нюръяськонлэн 5-тӥ люкетэз. У. Кайшева спринтын 10-тӥ интые потӥз, нош преследование амалын 4-тӥ вал. Европаысь спортсменъёслэсь рейтингзэс учконо ке, Ульяна 8-тӥ интыын, солэн азьпалаз  Россиысь 4 нылъёс на. Нош та нуналъёсы Можгаысь биатлонист Германиысь Арбер городын вожвылъяське.Валентина Емельянова Туспуктэм вотэсысь басьтэмын  